KOMISSION ASETUS (ETY) N:o 410/84, annettu 17 päivänä helmikuuta 1984, tiettyjen jalostukseen tarkoitettujen jäädytettyjen naudanlihojen erityisen tuontijärjestelmän soveltamista koskevista yksityiskohtaisista säännöistä annetun asetuksen (ETY) N:o 1136/79 muuttamisesta toisen kerran



Virallinen lehti nro L 048 , 18/02/1984 s. 0011 - 0011

Suomenk. erityispainos Alue 3 Nide 17 s. 0072

Espanjank. erityispainos: Luku 03 Nide 29 s. 0293

Ruotsink. erityispainos Alue 3 Nide 17 s. 0072

Portugalink. erityispainos: Luku 03 Nide 29 s. 0293



KOMISSION ASETUS (ETY) N:o 410/84, annettu 17 päivänä helmikuuta 1984, tiettyjen jalostukseen tarkoitettujen jäädytettyjen naudanlihojen erityisen tuontijärjestelmän soveltamista koskevista yksityiskohtaisista säännöistä annetun asetuksen (ETY) N:o 1136/79 muuttamisesta toisen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(), sellaisena kuin se on viimeksi muutettuna Kreikan liittymisasiakirjalla, ja erityisesti sen 14 artiklan 4 kohdan c alakohdan, sekä katsoo, että komission asetuksessa (ETY) N:o 1136/79(), sellaisena kun se on muutettuna asetuksella (ETY) N:o 3584/81(), säädetään tiettyjen jalostukseen tarkoitettujen jäädytettyjen naudanlihojen erityisen tuontijärjestelmän soveltamista koskevista yksityiskohtaisista säännöistä; kyseisen asetuksen 2 artiklan 1 kohdan c alakohdassa säädetään ylimääräisestä summasta, joka toimijoiden on vakuuden lisäksi maksettava jäädytetyn lihan määrästä, jonka osalta ei ole esitetty todistetta jalostamisesta, kun asetuksen (ETY) N:o 805/68 14 artiklan 1 kohdan b alakohdassa tarkoitettu tuontimaksu jätetään osittain kantamatta, tämä ylimääräinen summa nousee tasolle, joka ei vaikuta oikeutetulta taloudelliselta kannalta katsottuna; tämän vuoksi on tarpeen muuttaa tämän ylimääräisen summan laskentatapaa, ja tässä asetuksessa säädetyt toimenpiteet ovat naudanlihan hallintokomitean lausunnot mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1136/79 2 artiklan 8 kohta seuraavasti: "8. Edellä 1 kohdan c alakohdassa tarkoitetun ylimääräisen summan on suuruudeltaan vastattava samaan alanimikkeeseen kuuluvan jäädytetyn naudanlihan tuonnissa sovellettavaa suurinta maksua, jota käytetään tuontipäivän ja 3 kohdassa tarkoitetun todisteen viimeisen tuontipäivän välisenä aikana ja josta on vähennetty: - kun kyseessä on asetuksen (ETY) N:o 805/68 14 artiklan 1 kohdan a alakohdassa tarkoitettu järjestelmä, vapauttamattoman vakuuden määrä; - kun kyseessä on asetuksen (ETY) N:o 805/68 14 artiklan 1 kohdan b alakohdassa tarkoitettu järjestelmä, vapauttamattoman vakuuden määrä ja tuonnissa tosiasiallisesti kannetun maksun määrä. Tämä summa maksetaan maksuna." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä helmikuuta 1984. Komission puolesta Poul DALSAGER Komission jäsen () EYVL N:o L 148, 28.6.1968, s. 24 () EYVL N:o L 141, 9.6.1979, s. 10 () EYVL N:o L 359, 15.12.1981, s. 16